Diari Oficial de la Generalitat Valenciana


Sumari del DOGV 4783, del 25-06-2004 (2004/6106)

Actuacions del juí verbal de desnonament i reclamació de rendes número 316/2003. Cèdula de notificació.
-------------------------------------------------------------------------------------------------------

### Dades del document

Número de DOGV
:   4783

Data del DOGV
:   25-06-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/6106


Organisme emissor
:   Jutjat de Primera Instància Número 6 de Torrevieja

Tipus de document
:   Anunci

Actuacions del juí verbal de desnonament i reclamació de rendes número 316/2003. Cèdula de notificació. [2004/Q6106]
  
Procediment: assumpte civil 316/2003
  
Juí: juí verbal (desnonament per falta de pagament) 316/2003
  
Part demandant: María Jesús Gozalo Arranz
  
Part demandada: Eva Peris Merodio
  
Sobre: verbals arrendataris i precaris
  
Al juí a què es fa referència s'ha dictat la sentència l'extracte de la qual és el següent:
  
«Torrevieja, 27 d'octubre de 2003
  
La jutgessa del Jutjat de Primera Instància número 6 de Torrevieja i partit judicial, Iris Valero Paredes, ha vist les presents actuacions del juí verbal de desnonament i reclamació de rendes número 316/2003, en virtut de demanda de María Jesús Gozalo Arranz, representada pel procurador dels tribunals Antonio Martínez Gilabert i sota la direcció tècnica del lletrat Roberto Mediavilla Ramos, contra Eva Peris Merodio, en situació processal de rebel·lia.
  
Decisió
  
Que amb l'estimació íntegra de la demanda formulada per María Jesús Gozalo Arranz, representada pel procurador dels tribunals Antonio Martínez Gilabert, contra Eva Peris Merodio:
  
1. Declare resolt el contracte d'arrendament que tenia per objecte l'immoble situat al carrer de Fuensanta, número 63, planta quarta, porta 6, de la localitat de Torrevieja, de forma que la demandada haurà de desallotjar l'esmentada finca ja que, de no ser així, es procedirà a efectuar el desnonament d'acord amb les disposicions legals.
  
2. Condemne la part demandada a pagar a l'actora la quantitat de 4.273,55 euros (quatre mil dos-cents setanta-tres euros i cinquanta-cinc cèntims), més els interessos legals reportats per esta des de la data de la reclamació judicial.
  
3. Condemne la part demandada al pagament de les costes processals causades en el present procediment.
  
Esta és la meua sentència, contra la qual s'hi pot interposar, en el termini de cinc dies hàbils des de la notificació a les parts, un recurs d'apel·lació, en els termes establits en els articles 449, 455 i següents de la Llei d'Enjudiciament Civil de què en tindrà coneixement l'Audiència Provincial d'Alacant, que pronuncie, mane i firme».
  
En atenció al desconeixement de l'actual domicili o residència de la part demandada, mitjançant la provisió de 27 de maig de 2004, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efecte la diligència de notificació de sentència.